open-index/open-wikipedia-markdown huggingface dataset:
ப. ரங்கநாதன்

**ப. ரங்கநாதன்** ஒரு தமிழக அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சி சார்பாக புரசைவாக்கம் தொகுதியில் 1991 மற்றும் 1996 தேர்தல்களில் போட்டியிட்டு வெற்றிபெற்றார்.

பின்னர் திராவிட முன்னேற்றக் கழகம் (திமுக) கட்சி சார்பாக, 2001 தேர்தலில் புரசைவாக்கம் சட்டமன்றத் தொகுதியிலும், 2006 தேர்தலில்  வில்லிவாக்கம் தொகுதியிலும் போட்டியிட்டு வெற்றிபெற்றார்.

## மேற்கோள்கள்

பகுப்பு:1951 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
உடல் துளைகள்

விலங்கின் உடலில் காணப்படும் எந்த ஒரு துளையும் **உடல் துளை** (*body orifice*) எனப்படும். துளைகள் வெளிப்புறத்துளைகள் உட்புறத்துளைகள் என இரண்டு வகைப்படும். 

## வெளிப்புறத்துளைகள்
பாலூட்டிகளில் முக்கியமாக மனித உடலில் பல்வேறு வெளிப்புறத் துளைகள் உள்ளன. அவையாவன;	

* நாசித்துளை - சுவாசிப்பதற்கும், அதோடு தொடர்புடைய முகர்வு உணர்வுக்கும்
* வாய்த்துளை - உண்பதற்கும், சுவாசிப்பதற்கும், குரல் எழுப்புவதற்கும்
* புறச்செவித் துளை - செவி உணர்விற்கு
* நாசிக்கண்ணீர் நாளம் - இது கண்ணீர் பையிலிருந்து கண்ணீரை மூக்கு துவாரங்களுக்கு கொண்டு செல்வதற்கு.
* மலவாய் - கழிவை வெளியேற்றுவதற்கு
* சிறுநீர்க் குழாய் வழி - சிறுநீர் மற்றும் விந்தணு வெளியேற்றுவதற்கு 
* பெண்களில் யோனி என்னும் பாலுறுப்பு - மாதவிடாய் சுழற்சி, பாலுறவு, குழந்தை பிறப்பிற்கு
* முலைக்காம்பு புழைவாய் 
வேறு விலங்குகளிலும் சில துளைகள் காணப்படுகின்றன

ஏனைய விலங்கினங்களில்,
* கழிவுப் புழை - பறவைகள், ஊர்வன, இருவாழ்விகள் மற்றும் சில விலங்குகளில் காணப்படும்
* நீரிறக்கித் துளை - மெல்லுடலிகள், கணுக்காலிகள் மற்றும் சில விலங்குகளில் காணப்படும்

## உட்புறத்துளைகள்
இரத்தத்தை இதயத்திலிருந்து வெளிசெலுத்தும்; இதய அடைப்பிதழ்களுக்கிடையே காணப்படும் புழைவழி உட்புறத்துளையை சார்ந்தது.

## மேற்கோள்கள்

பகுப்பு:உடற்கூற்றியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மாஞ்சாரல்

**மாஞ்சாரல்** (*Mango showers* அல்லது *mango rains*) என்பது பொதுவாக பருவப் பெயர்ச்சிக் காற்றுக்கு முன்பாக இடம்பெறும் மழைவீழ்ச்சியைக் குறிக்கப் பயன்படுத்தப்படும் ஒரு சொல் ஆகும். சில வேளைகளில் இம்மழைக்காலத்தை சித்திரை மழை அல்லது கோடைச் சாரல் எனவும் அழைக்கப்படுகிறது. இது தெற்காசிய, தென்கிழக்காசியப் பகுதிகளில் குறிப்பாக இந்தியா,, மற்றும் கம்போடியா ஆகிய நாடுகளில் காணப்படுகிறது. தெற்காசியாவில், இம்மழைவீழ்ச்சி காரணமாக இப்பகுதிகளில் விளையும் மாங்காய்கள் விரைந்து முதிர்ச்சி அடைகின்றன.

இம்மழைவீழ்ச்சி பொதுவாக மார்ச் மாதம் முதல் ஏப்ரல் வரை காணப்படுகிறது. இந்தியாவில், வங்காள விரிகுடாவில் தோன்றும் இடியுடன் கூடிய மழையினால் மாஞ்சாரல்கள் இடம்பெறுகின்றன.

## மேற்கோள்கள்

பகுப்பு:மழை
பகுப்பு:இந்தியப் பருவமழைக் காலங்கள்
எலிசபெத் அலெக்சாந்தர்

**பிரான்செசு எலிசபெத் சோமர்வில்லி கால்டுவெல்** (*Frances Elizabeth Somerville Alexander*, 13 திசம்பர் 1908 – 15 அக்டோபர் 1958) ஒரு பிரித்தானியப் புவியியலாளரும் கல்வியியலாளரும் இயற்பியலாளரும் கதிர்வீச்சு வானியலாளரும் ஆவார். இவரது போர்க்கால இராடார் பணிகளும் வானொலிப் பணிகளும் கதிர்வீச்சு வானியலைத் தோற்றுவித்தன. இவர் முனைவர் பட்டத்தை கேம்பிரிட்ஜின் நியூன்காம் கல்லூரியில் பெற்றார். இவர் 1938 முதல் 1941 வரை சிங்கப்பூர் நாவாய்த் தளத்தில் கதிர்வீச்சு திசை கண்டுபிடிப்பில் ஈடுபட்டார். சிங்கப்பூருக்கு நியூசிலாந்தில் இருந்து வர முடியாத்தால் 1941 சனவரியில்,  நியூசிலாந்து வெல்லிங்டனில் இருந்த வானொலி வளர்ச்சி ஆய்வகத்தில் செயல்முறை ஆராய்ச்சிப் பிரிவின் தலைவர் ஆனார். 1945 இல், நார்போக் தீவில் உணரப்பட்ட பிறழ்வான இராடார்க் குறிகைகள் சூரியனால் உருவாகியவை என இவர் மிகச் சரியாக விளக்கினார். கதிர்வீச்சு வானியலில் இந்த விளக்கம் மிக முன்னோடிப் பணியாகும். இவர் இதனால் முதல் பெண் கதிர்வீச்சு வானியலாளர் ஆனார்.

## மேற்கோள்கள்

## மேலும் படிக்க
*
*

பகுப்பு:1908 பிறப்புகள்
பகுப்பு:1958 இறப்புகள்
பகுப்பு:பிரித்தானிய வானியலாளர்கள்
பகுப்பு:கதிர்வீச்சு வானியலாளர்கள்
பகுப்பு:பெண் வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பிரித்தானியப் புவியியலாளர்கள்
பி. என். பகவதி

**பி. என். பகவதி**  (Prafullachandra Natwarlal Bhagwati 21 திசம்பர் 1921 - 15 சூன் 2017) என்பவர் இந்திய உச்சநீதி மன்ற 17 ஆவது முதன்மை நீதிபதியாகப் பதவி வகித்தவர். 1985 ஆம் ஆண்டு சூலை முதல் 1986 திசம்பர் வரை அப்பதவியில் பணி புரிந்தார்.  சர்வதேச சுயாதீன மாண்புமிக்கோர் குழு தலைவராக நீதிபதி பகவதி இருந்தார்.

## இளமைக்காலம்

பி. என். பகவதி குசராத்தில்  பிறந்தார். இவருடைய தந்தை நட்வர்லால் பகவதி என்பாரும் உச்சநீதி மன்ற நீதிபதியாக இருந்தவர்.
பொருளியல் அறிஞர் ஜெகதீஸ் பகவதி என்பவரும் அறுவை மருத்துவர் எஸ்.என்.பகவதியும் இவருடைய உடன்பிறப்பிப்பினர் ஆவர்.
இவர் மும்பையில் கல்வி பயின்றார். 1941 இல் மும்பை பல்கலைக்கழகத்தில் கணக்கில் பட்டம் பெற்றார். 1942 இல் இந்திய விடுதலைப் போராட்டத்தில் கலந்துகொண்டு நான்கு மாதங்கள் தலைமறைவில் இருந்தார். சிறைக்கும் சென்றார். மும்பை சட்டக் கல்லூரியில் சட்டம் படித்துப் பட்டம் பெற்றார்.

## பதவி உயர்வுகள்

மும்பை உயர் நிதி மன்றத்தில் வழக்கறிஞராகப்  பதிவு செய்து கொண்டு வழக்கறிஞர் பணியைத் தொடங்கினார். 1960 சூலை  மாதத்தில் குசராத்து உயர்நீதி மன்றத்தில் நீதிபதி ஆனார். 1967 செப்டம்பரில் குசராத்து உயர் நீதிமன்ற முதன்மை நீதிபதி ஆனார். சூலை 1973 இல் உச்ச நீதிமன்ற நீதிபதி ஆனார். சூலை  1985 இல் உச்ச நீதி.மன்ற முதன்மை நீதிபதி ஆனார் 1986 திசம்பர் 20 இல் ஒய்வு பெற்றார். 

## நீதித் துறையில் பணிகள்

சட்டத்துக்கு அப்பாற்பட்டு மனிதநேய அடிப்படையிலும், அரசியல் சமூகத் தளங்களிலும் வழக்குகளில் தீர்ப்புகள் வழங்கும் கோட்பாட்டு முறை இவர் முன்னெடுப்பில் ஏற்பட்டது.

அடிப்படை உரிமைகளைப் பாதுகாக்கவும் வென்றெடுக்கவும்  தகுதி நிபந்தனைகள் இல்லாமல்  எவர் வேண்டுமானாலும்  நீதி மன்றங்களை அணுகி நிதி கோரலாம் என்று இவர் தீர்ப்புக் கூறினார்.

நீதித்துறையில்  முழுப் பொறுப்பு என்னும் கருத்தியலும் இவர் முயற்சியால் நடை முறைக்கு வந்தது .

1978 இல் மேனகா காந்தியின் கடவுப் புத்தகம் முடக்கப்பட்டபோது  கடவுப் புத்தகம் கொண்டிருப்பது தனி ஆளுடைய முழு உரிமை ஆகும். ஒரு தனி நபருடைய இயக்கத்தை தடுத்து  நிறுத்தும் அதிகாரம் அரசுக்கு இல்லை என்று நீதிபதி  பகவதி தீர்ப்பு கூறினார். 

இந்திரா காந்தி இந்தியப் பிரதமராக இருந்தபோது நெருக்கடிச் சட்டம் நிலவியபோது ஆள் கொணர்வு வழக்கு ஒன்றில், ஒரு நபரை சிறையில் சட்டத்திற்கு முரணாகச் சிறையில் வைத்திருந்தாலும் அதைத் தடுக்கும் உரிமை ஒருவருக்கு இல்லை என்று 
தீர்ப்புக் கூறிய நீதிபதிகளில் பி. என் பகவதியும் ஒருவர். இந்தத் தீர்ப்பு தவறானது எனப் பிற்காலத்தில் 
நீதிபதி பகவதி வருத்தம் தெரிவித்தார். 

## பெற்ற சிறப்புகள்

இந்திய நடுவண் அரசு நீதிபதி பகவதி ஆற்றிய நீதித்துறைப் பணிகளைப் பாராட்டி 2007 ஆம் ஆண்டில் பத்ம விபூசண் விருதை இவருக்கு வழங்கி கவுரவித்தது. 
சிறி சத்ய சாய் உயர் கற்றல் மீறுவனத்தின் வேந்தராக 2011 மே மாதம் 6 இல் அமர்த்தப்பட்டார். அமெரிக்கன் கலை மற்றும் அறிவியல் மன்றத்தின் மதிப்புறு உறுப்பினராகவும்  தேர்ந்தெடுக்கப்பட்டார். 

## இதனையும் காண்க
* இந்தியத் தலைமை நீதிபதிகளின் பட்டியல்

## மேற்கோள்

பகுப்பு:இந்திய உச்ச நீதிமன்ற நீதிபதிகள்
பகுப்பு:1921 பிறப்புகள்
பகுப்பு:2017 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
கே. நல்லதம்பி

**கே. நல்லதம்பி** (*K. Nalla Thambi*) இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்ற உறுப்பினரும் ஆவார். 2011 ஆம் ஆண்டு நடைபெற்ற தேர்தலில் தேசிய முற்போக்கு திராவிட கழகம் சார்பாக சென்னை மாவட்டத்தைச் சேர்ந்த எழும்பூர் சட்டமன்றத் தொகுதியில் போட்டியிட்டு வெற்றிபெற்று பதினான்காவது தமிழ்நாடு சட்டமன்றத்தின் உறுப்பினர் ஆனார். இத்தொகுதி பட்டியல் சாதியினர் மற்றும் பட்டியல் பழங்குடியினருக்கு என்று ஒதுக்கப்பட்ட தனித்தொகுதியாகும்.

2016 இல் இத்தொகுதியில் கே.எசு. ரவிச்சந்திரன் என்பவர் வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:சென்னை மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தேசிய முற்போக்கு திராவிடக் கழக அரசியல்வாதிகள்
ஆர். மதிவாணன்

**ஆர். மதிவாணன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர்  1989 மற்றும் 1996 தேர்தல்களில் திராவிட முன்னேற்றக் கழக வேட்பாளராக இராயபுரம் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
ஜே. சி. டி. பிரபாகர்

**ஜே. சி. டி. பிரபாகர்** ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் 2011 சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகம் கட்சி சார்பாக சென்னை மாவட்டத்தைச் சேர்ந்த வில்லிவாக்கத்தில் போட்டியிட்டு வெற்றிபெற்றார்.

பின்னர் 2016 சட்டமன்றத் தேர்தலில் இத்தொகுதியில் ரங்கநாதன் என்பவர் வெற்றிபெற்றார்.

2016 செப்டம்பரில், இவர் சென்னை மாநகராட்சித் தேர்தலில் அனைத்திந்திய அண்ணா திராவிட முன்னேற்றக் கழகம் கட்சி சார்பாக போட்டியிட்டார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
ராஜன் கொரான்

**கே. ராஜன்** (*K. Rajan*, பிறப்பு: 19 சனவரி 1981) மலேசியக் கால்பந்து வீரர் ஆவார்.

இவர் நெகிரி செம்பிலான் என்ற மாநிலத்தில் பிறந்தார். இவர் மலேசியாவின்  சங்கக் கால்பந்து சங்கத்தைச் சார்ந்தவர். தற்பொழுது எஃப்.ஏ.எம். கூட்டமைப்பின் ஒரு பிரிவான என். ஒன்பது. எஃப்.சி அமைப்பில் பயிற்சியாளராகப் பணியாற்றுகிறார்.

சரவாக் கால்பந்துக் கழகத்தின் முன்னாள் உறுப்பினரான இவர், மலேசியா லீக் அணிகளில் வேறு பல அணிகளுக்கும் விளையாடியுள்ளார்.

இவர் மலேசியாவின் தேசிய கால்பந்தாட்ட அணியிலும் விளையாடி உள்ளார்.

## ஒருங்கிணைந்த மலாக்கா
2013 நவம்பர் ,13ஆம் நாள்  மலேசியாவின்  எஃப்.ஏ.எம். கூட்டமைப்பின் சார்பாக ஒருங்கிணைந்த மலாக்காவுடனான் ஒப்பந்தத்தில் கையொப்பமிட்டிருந்தார். 2014 மார்ச் 23ஆம் நாள் ஒருங்கிணைந்த மலாக்கா அணிக்காக விளையாடி தன்னுடைய முதல் இலக்கினை அடைந்தார்,  ஒருங்கிணைந்த மலாக்கா அணியின் சார்பாக கோலாலம்பூர் கால்பந்துச் சங்கத்திற்கு எதிராக விளையாடினார். இவரது அணி 3:1 என்ற விகிதத்தில் வெற்றி பெற்றது.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:மலேசிய விளையாட்டு வீரர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஏ. செல்வராசன்

**அ. செல்வராசன்** *(A. Selvarajan)* இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் (திமுக) கட்சி சார்பாக துறைமுகம் தொகுதியில் 1977, 1980, 1984 ஆகிய தேர்தல்களில் போட்டியிட்டு வெற்றிபெற்றார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டிரைக்கோமோனாஸ்

**டிரைக்கோமோனாஸ்** (*Trichomonas*) என்பது முதுகெலும்புகளின் ஒட்டுண்ணிகள் எனப்படும் காற்றில்லா முறையில் வாழும் அகழ் வகை ஆகும். டிரைக்கோமோனாஸ் பரபாசாலிட்களுடன் சேர்க்கப்பட்டுள்ளன.

டிரைக்கோமோனாஸின் உயிரினங்கள்:
* டிரைக்கோமோனாஸ் வஜினலிஸ், மனித உடலில் உள்ள இனப்பெருக்க சிறுநீரக பாதையில் வாழும் ஓர் உயிரி
* .பறவைகளை தொற்றும் டிரைக்கோமோனாஸ் கேலினே, புறாக்களில் கேன்கர் நோயை உண்டாக்குகின்றன.
* டைரனொசோரஸ் ரெக்ஸ் போன்ற டைனோசாரிடு டைனோசர்களின் கற்படியுருவ தாடையில் காணப்படும் புண்கள் டிரைக்கோமோனாஸ் கேலினாவைப் போலவே உள்ள ஒட்டுண்ணியால் ஏற்படுகிறது.
* டிரைக்கோமோனாஸ் டெனாக்ஸ் மனிதர்கள், பூனைகள் மற்றும் நாய்களின் வாய் குழிக்குள் காணப்படும்
* டிரைக்கோமோனாஸ் டெர்மொப்சிடிஸ், கறையான்களின் குடலில் காணப்படும்.
[இடது|thumb|Restoration of a ''[டைரனொசோரசு* with *Trichomonas*-like infections.]]

== மேற்கோள்கள் ==


== வெளி இணைப்புகள் ==
*[https://web.archive.org/web/20090928081449/http://parasitology.informatik.uni-wuerzburg.de/login/n/h/1484.html General info]
*[http://www.albertaclassic.net/trichomonas/trichomonas.php *Trichomonas gallinae'']

பகுப்பு:மெய்க்கருவுயிரிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. நீலகண்டன்

**வி. நீலகண்டன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழக சார்பாக சென்னை மாவட்டத்தைச் சேர்ந்த திரு. வி. க. நகர் தொகுதியில்  வெற்றி பெற்று, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

பின்னர் 2016 சட்டமன்றத் தேர்தலில், இத்தொகுதியில் பி. சிவக்குமார் என்பவர் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
நவநீத சேவை

**நவநீத சேவை** என்பது தமிழ்நாட்டில் தஞ்சாவூரில் கருட சேவைக்கு அடுத்த நாளன்று நடைபெறுகின்ற, 15 கோயில்களின் பெருமாள்கள் உற்சவ மூர்த்தியாக ஒரே நாளில் ஒருவர் பின் ஒருவராகக் காட்சி தருகின்ற விழாவாகும்.  

## வெண்ணெய்த்தாழி உற்சவம்
நவநீத சேவையை வெண்ணெய்த்தாழி உற்சவம் என்றும் அழைப்பர். மன்னார்குடி ராஜகோபால சுவாமி கோயிலில் வெண்ணெய்த்தாழி உற்சவம் ஒவ்வோராண்டும் (18 நாட்கள் நடைபெறுகின்ற பங்குனிப் பெருவிழாவின்போது) நடைபெறுகிறது. நவநீதி சேவை என்றழைக்கப்படுகின்ற இந்த உற்சவத்தின்போது காலையில் பெருமாள் எழுந்தருளி மன்னார்குடியிலுள்ள நான்கு வீதிகள், மேல ராஜ வீதி, பெரிய கடைத்தெரு, பந்தலடி வழியாக வெண்ணெய்த்தாழி மண்டபம் சென்றடைவார். அப்போது பக்தர்கள் சாலையின் இரு புறத்திலும் நின்றுகொண்டு கோபாலா, கோபாலா என்று கூறிக்கொண்டே, உற்சவர் மீது வெண்ணெயைச் சாற்றி வழிபடுவர்.  இவ்வாறே பெரும்பாலான வைணவக் கோயில்களில் இந்த உற்சவம் நடைபெறுகிறது.

## கருட சேவை
தஞ்சாவூரில் 1934 ஆம் ஆண்டு முதல் இக்கருட சேவை நடைபெற்று வருகிறது. மூன்று திவ்ய தேசப் பெருமாள் கோயில் உட்பட 24 கோயில்களைச் சேர்ந்த உற்சவ மூர்த்திகள் வெண்ணாற்றங்கரையிலிருந்து புறப்பட்டு  தஞ்சாவூர் கீழ வீதி, தெற்கு வீதி, மேல வீதி, வடக்கு வீதி ஆகிய வீதிகளில் எழுந்தருளுகின்றனர். 

## 15 பெருமாள்கள்
இவ்விழாவின்போது தஞ்சாவூரிலுள்ள 

# நீலமேகப்பெருமாள், 
# நரசிம்மப்பெருமாள், 
# மணிக்குன்னப்பெருமாள், 
# கல்யாண வெங்கடேசப்பெருமாள், 
# மேலராஜவீதி நவநீதகிருஷ்ணன், 
# எல்லையம்மன் தெரு ஜனார்த்தன பெருமாள், 
# கரந்தை யாதவகண்ணன், 
# கீழராஜவீதி வரதராஜபெருமாள், 
# தெற்கு வீதி கலியுக வெங்கடேசப் பெருமாள், 
# பள்ளியக்ரகாரம் கோதண்டராமபெருமாள்,
# மானம்புச்சாவடி நவநீதகிருஷ்ணன், 
# பிரசன்ன வெங்கடேசபெருமாள், 
# மேலஅலங்கம் ரெங்கநாதபெருமாள், 
# படித்துறை வெங்கடேசபெருமாள், 
# கோட்டை பிரசன்ன வெங்கடேச பெருமாள் 

ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். 

## நவநீத சேவை
தஞ்சாவூரில் ஒவ்வோராண்டும் கருட சேவைக்கு அடுத்த நாளன்று நவநீத சேவை கொண்டாடப்படுகிறது. வெண்ணெய்தாழி மகோற்சவம் என்று அழைக்கப்படுகின்ற நவநீத சேவையில், கோயில்களிலிருந்து புறப்பட்டு கொடிமரத்து மூலையை வந்து அடைகிறார்கள்.  15 பெருமாள்களும் அந்தந்தக் கோயிலிலிருந்து புறப்பட்டுக் கொடிமரத்து மூலையினை வந்தடைந்து பின்னர் அங்கிருந்து கீழராஜவீதி, தெற்கு ராஜவீதி, மேலராஜவீதி, வடக்கு ராஜவீதி ஆகிய வீதிகள் வழியாக அனைவருக்கும் காட்சி தருவர். தொடர்ந்து அவரவர் கோயில்களுக்குத் திரும்புவர்.  2017இல் இவ்விழா  (16 சூன் 2017) கொண்டாடப்பட்டது.  

## சிறப்பு
பொதுவாக பெருமாள் கோயில்களில் அந்தந்தக் கோயில்களில் நவநீத சேவை நடைபெறுவது வழக்கம். தஞ்சாவூரில் 15 பெருமாள் கோயில்களைச் சேர்ந்த உற்சவர்கள் வெண்ணைய்த்தாழியுடன் நான்கு வீதியையும் சுற்றிவருவது இவ்விழாவின் சிறப்பாகும். 15 கோயில்களைச் சேர்ந்த பெருமாள்களையும் ஒரே இடத்தில் தரிசிக்கின்ற வாய்ப்பு இங்கு அமைகின்றது. நான்கு வீதிகளில் ஏதாவது ஒரு குறிப்பிட்ட இடத்தில் நின்றால் தொடர்ந்து ஒன்றன் பின் ஒன்றாக பெருமாள்கள் வரிசையில் வருவதைக் காணமுடியும்.   

## ஆதாரங்கள்


## 2017 நவநீத சேவை படத்தொகுப்பு


படிமம்:Thanjavurnavaneethasevai2.jpg
படிமம்:Thanjavurnavaneethasevai3.jpg
படிமம்:Thanjavurnavaneethasevai4.jpg
படிமம்:Thanjavurnavaneethasevai5.jpg



பகுப்பு:வைணவ சமயம்
பகுப்பு:இந்து சமய விழாக்கள்
பகுப்பு:வைணவ விழாக்கள்
திருமலைராயன்பட்டினம் ஆயிரங்காளி அம்மன் கோயில்

**திருமலைராயன்பட்டினம் ஆயிரங்காளி அம்மன் கோயில் ** என்பது புதுச்சேரி மாநிலம் காரைக்கால் மாவட்டத்தில் திருமலைராயன்பட்டினத்தில் உள்ள ஓர் அம்மன் கோயிலாகும். இந்த ஆயிரங்காளியம்மனுக்குப் படைக்கப்படும் பொருட்கள் ஒவ்வொன்றும் ஆயிரம் ஆயிரமாகப் படைக்கப்படுவதால் அம்மனின் இந்த அம்மன் ஆயிரங்காளியம்மன் என்று அழைக்கப்படுகிறார்.

## தலவரலாறு
ஒரு காலத்தில் கலிங்கத்தை ஆண்டுவந்த அரசன் ஒருவன் அன்னைக்காளி தேவியை உருவாக்கி நாளும் அவளுக்கு ஆயிரமாயிரம் பொருட்களும் பழங்களும் மலர்களும் சித்திரான்னமும் செய்து பூசை செய்து வழிபட்டுவந்தான். அந்த மன்னனின் இறுதிக் காலத்தில் அவன் கனவில் தோன்றிய காளி, “தன்னை ஒரு பேழையில் வைத்துக் கடலில் விட்டுவிடுமாறும், தான் வேறு இடம் சென்று கோயில் கொண்டு தங்குவதாகவும்” என்று கூறினாள். மன்னனும் அவ்வாறே செய்தான்.

கடலில் மிதந்துவந்த பெட்டி திருமலைராயன்பட்டினக் கரையோரம் வந்துசேர்ந்தது. அந்நகரில் வசித்துவரும் செங்குந்த மரபைச் சேர்ந்த பெரியவர் ஒருவரின் கனவில் தோன்றிய அன்னை, கலிங்க மன்னனின் குலதெய்வமான தான் இப்போது கடலில் தவழ்ந்துகொண்டிருப்பதாகவும் தன்னை எடுத்து வந்து வழிபாடு செய்யுமாறும் கூறினாள். விடிந்ததும் அந்தப் பெரியவர் அனைவரையும் அழைத்துக்கொண்டு கடற்கரைக்குச் சென்று அன்னை இருந்த பேழையை எடுத்துக் கொண்டுவந்தார்.

பேழையைத் திறந்து பார்த்து அதனுள் இருந்த ஓலைக் குறிப்பைக் கொண்டு அன்னைக்குத் தினமும் பூஜை செய்யும் முறையையும், அன்னைக்குப் படைக்கும் பொருட்கள் ஆயிரமாக இருக்க வேண்டும் என்பதையும் அறிந்துகொண்டு பூசைகளை நடத்தினர். ஒவ்வொரு  நாளும் படையளுக்கு வகைக்கு ஆயிரம் படைக்க முடியாத காரணத்தால் ஐந்து ஆண்டுகளுக்கு ஒருமுறை மட்டுமே பூஜை செய்திட முடிவெடுத்து, அதன்படி தற்போதும் ஐந்து ஆண்டுகளுக்கு ஒரு முறை மட்டுமே அம்மன் சிலைக்கு பூசைகள் நடைபெற்றுவருகின்றன. அதுவரை பேழையை மட்டுமே வழிபடுகின்றனர்.

## பூசை
ஐந்து ஆண்டுகளுக்கு ஒரு முறை நடைபெறும் விழாவில், இரண்டு நாள்கள் மட்டுமே அம்மனை தரிசிக்க முடியும். வைகாசி மாத வளர்பிறையில் இரவு பெட்டி திறக்கப்பட்டு பூசைகள் நடக்கும் இவ்வாறு 2017 சூன் 5 அன்று இரவு பேழையிலிருந்து அம்மனை பக்கர்கள் எழுந்தருளச் செய்தனர். ஆறாம் தேதியன்று அபிராமி அம்மன் சமேத ராஜசோளீசுவரர் கோயிலிலிருந்து மங்கள வாத்தியங்கள் முழங்க பூசை பொருட்கள், பழங்கள் உள்பட சீர்வரிசைப் பொருட்கள் ஒவ்வொன்றும் 1,000 வீதம் ஆயிரங்காளியம்மன் கோவிலுக்கு 70 ஊர்வலமாகக் கொண்டுவரப்பட்டன. 
இதையடுத்து ஏழாம் தேதி ஆயிரங்காளியம்மனுக்கு சோடச உபச்சார தீபாராதனை காட்டப்பட்டது. அன்றும் மறுநாளும் பக்தர்கள் அம்மனைத் தரிசித்தனர். பின்னர் 9 ஆம் தேதி அதிகாலை சூரிய உதயத்துக்கு முன்பாக அம்மன் மீண்டும் பேழைக்குள் வைக்கப்பட்டாள். இதற்கு அடுத்து 2022-ம் ஆண்டில் அம்மன் மீண்டும் பேழையிலிருந்து எடுக்கப்பட்டுப் பூசை நடைபெறும்.

## மேற்கோள்கள்

பகுப்பு:காரைக்கால் மாவட்டத்திலுள்ள கோயில்கள்
இலீகு பிரவுன் ஆலன்

**இலீகு பிரவுன் ஆலன்** *(Leah Brown Allen)* (நவம்பர் 6, 1884,  புரொவிடென்சு, உரோடுத் தீவு,   பிப்ரவரி 1973) ஓர் அமெரிக்க வானியலாளரும் கூடு கல்லூரி வானியல் பேராசிரியரும் ஆவார்.

இவர் 1906 இல் கார்னிகி உதவியாளராக இலிக் வான்காணகத்தில் சேர்ந்தார். இவர் 1928 இல் கூடு கல்லூரியில் வானியல் கற்பிக்கத் தொடங்கினார்.

## கல்வி
இவர் 1902 இல் கோப் தெரு பள்ளியில் படித்தார். இவர் 1904 முதல் 1906 வரைபிரவுன் பல்கலைக்கழகத்தில் பேராசிரியர் வின்சுலோ அப்டனின் கீழ் சிறப்புப் பணியொன்றில் சேர்ந்தார். இவர்1912 இல் வெல்லெசுலி கல்லூரியில் முதுகலைப் பட்டம் பெற்றார்.

## இவரது நினைவுப் பரிசுகள்
* கணிதம், அறிவியல் மீஉயர் தகைமைக்கான இலீகு பி. ஆலன் விருது, கூடு கல்லூரி
* இலீகு பி. ஆலன் வானியல் பரிசு, கூடு கல்லூரி

## தொடர்பாளர்கள்
* ஆன்னி ஜம்ப் கெனான் 
* வில்லியம் எஃப். மெக்கர்சு 

## உறுப்பாண்மைகள்
* அமெரிக்க வானியல் கழகம் 
* அமெரிக்க மாறும் விண்மீன் நோக்கீட்டாளர் கழகம் (AAVSO), பட்டய உறுப்பினர் 

## வெளியீடுகள்
* "A study of the peculiar spectrum of the star Eta Centauri"  (Master's thesis, 1912)  is held in the Wellesley College Archives .
* The radial velocities of twenty southern variable stars of class Me ; A study of the changes in the spectrum of T Centauri (Lick Observatory bulletin) University of California Press (1925) WorldCat

## மேற்கோள்கள்
    

பகுப்பு:1884 பிறப்புகள்
பகுப்பு:1973 இறப்புகள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்க அறிவியலாளர்கள்
கு. லாரன்ஸ்

**கு. லாரன்ஸ்** (*K. Lawrence*) என்பவர் இந்தியாவின், தமிழ்நாட்டைச் சேர்ந்த அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991ஆம் ஆண்டில் நடைபெற்ற தமிழ்நாடு சட்டமன்றத் தேர்தல் , 1991ஆம் ஆண்டு நடைபெற்ற தமிழக சட்டப்பேரவைத் தேர்தலில், அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, பத்மனாபபுரம் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

கு. லாரன்ஸ் அவர்கள் அதிமுக ஆட்சியில் 1993 முதல் 1996 வரை அமைச்சராக இருந்தவர். உடல்நலக் குறைவால் தனது 73ஆவது வயதில் 08 மே 2020 அன்று காலமானார்.

## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:2020 இறப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
செ. காமராஜ்

**செ. காமராஜ்** இந்திய அரசியல்வாதியும் தமிழ்நாட்டின் 14 ஆவது சட்டப்பேரவையின் உறுப்பினரும் ஆவார். பட்டியல் சாதியினருக்கு ஒதுக்கப்பட்ட கிருஷ்ணராயபுரம் தனித் தொகுதியிலிருந்து அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

1964 மே மாதம் 27 ம் தேதி பிறந்த இவர் திருமணமானவர். இவருக்கு மூன்று குழந்தைகள் உள்ளனர். இவர் இனாம் கரூர் நகராட்சி உறுப்பினராகவும் இருந்தவர். இவரின் தந்தை பெயர் செல்லமுத்து.

## மேற்கோள்கள்

பகுப்பு:1964 பிறப்புகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:கரூர் மாவட்ட மக்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
ப. குமார்

**ப. குமார்** (பிறப்பு: 21 ஏப்ரல் 1971) என்பவர் இந்திய அரசியல்வாதியும், திருச்சிராப்பள்ளி நாடாளுமன்றத் தொகுதியின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

## வாழ்க்கை வரலாறு
தமிழ்நாட்டின், புதுக்கோட்டை மாவட்டம், கந்தர்வக்கோட்டைத் தாலுக்காவில் உள்ள புனல்குளம் என்ற ஊரைப் பூர்வீகமாகக் கொண்ட  பழனிவேல் மற்றும் தாயார் முனியம்மாள் ஆகியோருக்கு மகனாக 1971 ஆம் ஆண்டு ஏப்ரல் மாதம் 21 ஆம் நாள் குமார் பிறந்தார்.. சட்டத்துறையில் பணியாற்றிய இவர் திருமணமானவர். இவருக்கு ஒரு மகனும் ஒரு மகளும் உள்ளனர். பிப்ரவரி 2014 ஆம் ஆண்டு  தான் போட்டியிட்ட அதே திருச்சிராப்பள்ளி நாடாளுமன்றத் தேர்தலில் இரண்டாவது முறையாக மீண்டும் தேர்ந்தெடுக்கப்பட்டார்.

## அரசியல் வாழ்க்கை
அதிமுகவின் உறுப்பினரான ப. குமார் 2009 ஆம் ஆண்டு நாடாளுமன்றத் தேர்தலில் திருச்சிராப்பள்ளி தொகுதியில் போட்டியிட்டு தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியைச் சேர்ந்த சாருபாலா தொண்டைமானை 4,335 வாக்குகள் வித்தியாசத்தில் தோற்கடித்தார். இவர் பெற்ற மொத்த வாக்குகள் 2,98,710 ஆகும். 2014 ஆம் ஆண்டு நடைபெற்ற நாடாளுமன்றத் தேர்தலிலும் அவருடைய கட்சியின் பொதுச்செயலாளரான ஜெயலலிதாவால் வேட்பாளராக அறிவிக்கப்பட்டார். இத்தேர்தலிலும் ப. குமார் தன்னை எதிர்த்துப் போட்டியிட்ட திராவிட முன்னேற்றக்கழகத்தைச் சேர்ந்த மு. அன்பழகனை விட அதிக வாக்குகள் பெற்று இரண்டாவது முறையாக மீண்டும் தேர்ந்தெடுக்கப்பட்டார். 

### போட்டியிட்ட தேர்தல்கள்

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1971 பிறப்புகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:வாழும் மக்கள்
பகுப்பு:புதுக்கோட்டை மாவட்ட மக்கள்
பகுப்பு:திருச்சிராப்பள்ளி அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திருச்சி மாவட்ட மக்கள்
இராஜகேசரிப் பெருவழி

**இராசகேசரி பெருவழி** என்பது பத்தாம் நூற்றாண்டுக்கு முந்தைய ஒரு தமிழகப் பெருவழியாகும். தற்காலத்தில் தேசிய நெடுஞ்சாலைகள் இருப்பதைப் போல பழங்காலத்தில் வணிகம், போக்குவரத்து, படையெடுப்பு உள்ளிட்ட பயன்பாட்டுகளுக்காக மன்னர்கள் பெருவழிகளை அமைத்தார்கள். அப்படி அமைக்கப்பட்டதில் கொங்கு மண்டலத்தில் மட்டும் ராஜகேசரி பெருவழி, அசுர மலைப் பெருவழி, சோழமாதேவி பெருவழி, அதியமான் பெருவழி உள்ளிட்ட இருபது பெருவழிகள் இருந்ததாக வரலாறு சொல்கிறது. ஆனால் இப்போது இவற்றில் ஒன்றுகூட பயன்பாட்டில் இல்லை. 

இராசகேசரி பெருவழியானது கோவையில் உள்ள மதுக்கரை மலைக்காட்டு மலைச் சரிவின் வழியாக பேரூர் செட்டிபாளையத்திலிருந்து, சுண்டக்காமுத்தூர், அறிவொளி நகர் வழியாக அய்யாசாமி மலைகளை கடந்து எட்டிமடை, மாவூத்தம்பதி சென்று வாளையாறு, பாலக்காடு வழியாகச் சென்றுள்ளது, இது சோழ நாட்டையும்,  சேர நாட்டையும் இணைக்கும் முக்கிய வழித்தடமாக, மேற்குக் கடற்கரையையும் பூம்புகாரையும் இணைக்கும் விதத்தில் இருந்துள்ளது. இந்தப் பெருவழி வழியாகவே ரோமானியரும், கிரேக்கர்களும் தமிழகத்தில் வாணிபத் தொடர்புகள் வைத்திருந்தார்கள். ராஜகேசரி பெருவழியானது கி.பி 871 - 907 கால கட்டத்தில் ஆதித்த சோழன் காலத்தில் முப்பது அடி அகலத்துக்கு செப்பனிடப்பட்டதாக கல்வெட்டுத் தகவல் உள்ளது. 

## மேற்கோள்கள்

பகுப்பு:சாலைப் போக்குவரத்து
பகுப்பு:கொங்கு
பகுப்பு:தமிழ்நாட்டு வரலாறு
பகுப்பு:பெருவழிகள்
இந்தியாவின் மறுவாழ்வு அமைப்பு

**இந்தியாவின் புனர்வாழ்வுப் பேரவை** (*Rehabilitation Council of India*) என்பது 1986 ஆம் ஆண்டில் ஒரு பதிவு செய்யபட்ட ஆணையமாக நிறுவனஙகள் பதிவு செய்யும் சட்டம் 1960- படி இந்திய அரசு நிறுவியது.

1992 செப்டம்பரில் இந்தியாவின் மறுவாழ்வு சட்டம் பாராளுமன்றத்தால் இயற்றப்பட்டது, இது 22 ஜூன் 1993 அன்று ஒரு அங்கீகாரம் பெற்ற சட்டமாக மாறியது. இந்த சட்டம் 2000 ஆம் ஆண்டில் நாடாளுமன்றத்தால் திருத்தப்பட்டது. இவ்வமைப்பிற்கு வழங்கப்பட்ட கட்டளை, ஊனமுற்ற நபர்களுக்கு வழங்கப்படும் சேவைகளை ஒழுங்குபடுத்துதல் மற்றும் கண்காணித்தல், பாடத்திட்டத்தை தரநிலைப்படுத்துதல் மற்றும் மறுவாழ்வு மற்றும் சிறப்பு கல்வித் துறையில் பணிபுரியும் அனைத்து தகுதி வாய்ந்த தொழில் மற்றும் பணியாளர்களின் மத்திய புனர்வாழ்வு பதிவுகளை பராமரிப்பதுமாகும். ஊனமுற்றோருக்கான சேவைகளை வழங்கும் தகுதியற்ற நபர்களுக்கு எதிராக தண்டனையைச் இந்த சட்டமும் அளிக்கிறது.

இந்திய புனர்வாழ்வுக் கவுன்சில் (RCI) என்பது, பாராளுமன்றச் சட்டத்தின் கீழ் அமைக்கப்பட்ட உச்சநீதி மன்றம், ஊனமுற்றோர், பின்தங்கிய, மற்றும் சிறப்பு கல்வி தேவைப்படும் சமூகங்களுக்கான இலக்காகக் கொண்ட பயிற்சி திட்டங்கள் மற்றும் படிப்புகளை ஒழுங்குபடுத்துதல். இது இந்தியாவில் மட்டுமே சட்டரீதியான சபை பராமரிக்க மத்திய மறுவாழ்வு பதிவு இது இயக்குகிறது மற்றும் இலக்கு சமூகங்களுக்கு பயிற்சி மற்றும் கல்வி திட்டங்கள் வழங்க அனைவருக்கும் தகுதி நிபுணர்களின் முக்கியமாக ஆவணங்கள் விவரங்கள் தேவையாக இருக்கிறது. 2000 ஆம் ஆண்டில், இந்திய புனர்வாழ்வுக் கவுன்சில் (திருத்தச்) சட்டம், 2000, இந்தியாவின் அரசாங்கத்தால் அறிமுகப்படுத்தப்பட்டது மற்றும் அறிவிக்கப்பட்டது. திருத்தத்தை ஒரு பெரிய கீழ் இந்த கீழ், இந்திய அரசுச் சட்டம், 1992 முந்தைய சீரமைப்பு கவுன்சிலுக்கு நேரத்திற்குள் வழங்கப்படுகிறது வரையறைகள் மற்றும் விவாதங்கள் கொண்டு, அதாவது, குறைபாடுடைய நபர்கள் (சம வாய்ப்புகள், உரிமைகள் பாதுகாப்பு மற்றும் முழு பங்கேற்பு) சட்டம், 1995.

## மேற்கோள்கள்

## வெளி இணைப்புகள்
* 

பகுப்பு:இந்திய அமைப்புகள்
எ டேல் ஆஃப் டூ சிஸ்டர்ஸ்

***எ டேல் ஆஃப் டூ சிஸ்டர்ஸ் (A Tale of Two Sisters)*** (RR; lit. "Rose Flower, Red Lotus") என்பது  கிம் ஜீ-வூண் எழுதி, இயக்கி 2003 ஆண்டு வெளியான தென் கொரிய உளவியல் திகில்  திரைப்படமாகும். இதன் கதையானது ஜாங்க்வா ஹாங்க்ரியான்ஜியான் என்னும் அந்நாட்டு வாய்வழிக் கதையின் அடிப்படையில் உருவானது. இந்தக் கதை இதற்கு முன் பலமுறை படமாக்கப்பட்டிருக்கிறது.

இந்தத் திரைப்படம் விமர்சகர்களிடமிருந்து மிகவும் நேர்மறையான விமர்சனங்களைப் பெற்றது, மேலும் 2004 ஆம் ஆண்டின் ஃபாட்டாஸ்போரோ திரைப்பட விழாவில்  சிறந்த திரைப் படமாக தேர்வானது பெற்றது. இது மிக அதிக வசூலித்த கொரிய திகில் திரைப்படம்  மற்றும் அமெரிக்க திரையரங்குகளில் முதன்முதலில் திரையிடப்பட கொரியப் படம் என்ற இரு சாதனைகளை நிகழ்த்தியது.   தி யூனிவிடைட் என்ற பெயரில்  அமெரிக்காவில் மறு தயாரிப்பில்  2009 ஆம் ஆண்டில் வெளியானது.

## கதை
படத்தின் துவக்கத்தில் சு-மியிடம் மருத்துவர், ‘நீயாரென நினைக்கிறாய்’ என்று கேட்கிறார். குடும்ப ஒளிப் படத்தைக் காட்டி, ‘இது யாரெனத் தெரிகிறதா’ என்கிறார். ‘அந்த நாளில் என்ன நடந்தது’ என விசாரிக்கிறார். அவள் மெதுவாகத் தலையைத் தூக்கிப் பார்க்க. கதை விரிகிறது.  தன் தங்கை சு-ய்யான், தந்தை ஆகியோருடன் வீட்டுக்கு வருகிறாள் சு-மி. வீட்டில் சிற்றன்னை இருக்கிறாள். அந்த வீட்டில் பல அமானுஷ்ய நிகழ்வுகள் நடக்கின்றன. தன் சிற்றன்னையால் தன் தங்கை சு-ய்யானுக்குப் பாதிப்பு வந்துவிடும் என்பதால் அவளை எப்படியாவது காப்பாற்றிவிட வேண்டும் என்ற முனைப்புடன் செயல்படுகிறாள் சு-மி.
ஒரு கட்டத்தில் சு-மியின் செயல்பாடுகளைத் தாங்கிக்கொள்ள முடியாமல் சு-மியின் தந்தை அவளிடம், ‘ஏன் இங்கு வந்ததிலிருந்தே இப்படி நடிக்கிறாய்’ என ஆத்திரத்துடன் கேட்கிறார். அதற்கு சிற்றன்னை தங்கையை எப்போதும் அலமாரியில் வைத்துப் பூட்டி சித்திரவதை செய்வதை நீங்கள் உணரவில்லையா’ எனக் கோபத்துடன் கேட்கிறாள்.
அப்போது அவர் வெளியிடும் தகவல் அந்த வீட்டில் அதுவரை பார்வையாளர்கள் பார்த்த பல நிகழ்வுகள் சு-மியின் கற்பனையில் நிகழ்ந்தவை என்பதை புரியவைக்கும். அந்த வீட்டில் சு-மியும் அவளுடைய தந்தையும் மட்டுமே உள்ளார்கள் என்பதை உணரும்போது பார்வையாளர்களுக்கு அதிர்ச்சி ஏற்படுகிறது. கதையின் காட்சிகள் தெளிவாகும்.
படம் பின்னோக்கித் திரும்பும். சு-மியின் தந்தை மற்றொரு பெண்ணை விரும்புகிறார். அவளை மணமுடிக்கத் திட்டமிடுகிறார். இந்தச் சிக்கலின் காரணமாக சு-மியின் தாய் ஒரு அலமாரியில் தூக்கிட்டு இறந்துகிடக்கிறார். இதைப் பார்த்து அலறும் சு-ய்யான் மீது அலமாரி கவிழ்ந்துவிடுகிறது. அவள் கதறல் யாருக்கும் கேட்கவில்லை. எனவே, சு-மியாலும் அவளைக் காப்பாற்ற முடியாமல் போகிறது.
இந்தக் குற்றவுணர்வால் பாதிக்கப்பட்ட அவளை மல்டிபிள் பெர்ஸ்னாலிடி டிஸார்டர் என்ற மன நிலைக் கோளாறு தாக்குகிறது. அதன் விளைவுகளாலேயே அவள் தங்கை, சிற்றன்னை ஆகியோராகத் தன்னைக் கற்பனை செய்துகொள்கிறாள்.

## மேற்கோள்கள்

பகுப்பு:2003 கொரியன் திரைப்படங்கள்
பகுப்பு:தென் கொரியத் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தென் கொரிய பேய்த் திரைப்படங்கள்
பகுப்பு:தென் கொரிய பரபரப்பூட்டும் திரைப்படங்கள்
பகுப்பு:தென் கொரிய திகில் திரைப்படங்கள்
பகுப்பு:கிம் ஜீ-வூண் இயக்கிய திரைப்படங்கள்
பகுப்பு:வேறு மொழிகளில் மறு ஆக்கம் செய்யப்பட்ட தென் கொரிய திரைப்படங்கள்
இராஜபுதனம்

**இராஜபுதனம்** அல்லது **இராஜபுதனா** (Rājputāna) () என்பதற்கு இராஜபுத்திரர்களின் நிலம் எனப்பொருளாகும். பிரித்தானிய இந்தியாவில் இராஜபுதனத்தின் நிலப்பரப்புகள்,  தற்கால இந்தியாவின் இராஜஸ்தான் மாநிலம் மற்றும் குஜராத் மற்றும் மத்தியப் பிரதேச மாநிலங்களில் சில பகுதிகளையும் மற்றும் பாகிஸ்தானின் தெற்கு பகுதியான சிந்துவையும் கொண்டிருந்தது.    

மத்தியகால இந்தியாவில்  ஆரவல்லி மலைகளுக்கு மேற்கே உள்ள நிலப்பரப்புகள் இராஜபுதனம் என அறியப்பட்டது. 

பிரித்தானிய இந்தியாவின் ஆட்சிக் காலத்தில் இப்பகுதிகள் இராஜபுதனம் முகமையின் கீழ் செயல்பட்டது.இராஜபுதனம் முகமை பகுதிகளை, 18 இராஜபுத்திர குல வம்சத்தின் சுதேச சமஸ்தான மன்னர்கள்,  ஆண்டுதோறும் ஆங்கிலேயர்களுக்கு கப்பம் செலுத்தி ஆண்டனர். 1947ல் இந்திய விடுதலைக்குப் பின்னர், 1948ல் சிந்து தவிர, இராஜபுதனத்தின் அனைத்துப் பகுதிகள் இந்திய அரசுடன் இணைந்தது.

## பெயர்
ஜார்ஜ் தாமஸ் எனும் பிரித்தானிய படைத்தலைவர் 1,800ல் இப்பகுதிக்கு **[[இராஜபுதனம் முகமை]]** என பெயரிட்டார்.  

மத்திய கால இந்திய வரலாற்றில் இராஜபுதனம் என அழைக்கப்பட்ட பகுதிக்கு, பண்டையக் காலப் பெயர் **கூர்ஜரம்** எனப் பெயர் கொண்டது. 

## புவியியல்
3,43,328 சதுர கிலோ மீட்டர் பரப்பளவு கொண்ட இராஜபுதனத்தின் புவியியல் இரண்டு புவியியல் பகுதிகளாக பிரிக்கப்பட்டுள்ளது:

* ஆரவல்லி மலைத்தொடரின் வடமேற்கு நிலப்பரப்பும் மற்றும் தார் பாலைவனம்  
*ஆரவல்லி மலைத்தொடரின் தென்கிழக்கில் அமைந்த வளமான நிலப்பரப்புகள். 

## இதனையும் காண்க
* இராஜபுதனம் முகமை
* இராஜபுத்திரர்கள்
* மார்வார் பிரதேசம்
* மேவார் பிரதேசம்
* செகாவதி பிரதேசம்
* தார் பாலைவனம்

## அடிக்குறிப்புகள்

## மேற்கோள்கள்
#Low, Sir Francis (ed.) *The Indian Year Book & Who’s Who 1945-46*, The Times of India Press, Bombay.
#Sharma, Nidhi *Transition from Feudalism to Democracy*, Aalekh Publishers, Jaipur, 2000 .
#Webb, William Wilfrid *The Currencies of the Hindu States of Rajputana*, Archibald Constable & Co., Westminster, 1893.
#Rajputana, பிரித்தானிக்கா கலைக்களஞ்சியம்.
#Rajputanas.com.

## வெளி இணைப்புகள்
* Rajputana.IN .

பகுப்பு:இராஜஸ்தான் வரலாறு 
பகுப்பு:மத்தியப் பிரதேச வரலாறு 
பகுப்பு:குசராத் வரலாறு
பகுப்பு:பாக்கித்தான் வரலாறு
கசூ

**கசூ** (*kazoo*) என்பது ஓர் இசைக் கருவியாகும். இது கையடக்க வடிவில் இருக்கும். இதிலிருந்து வெளிப்படும் இசையானது முனங்கும் வகையில் இருக்கும். வாசிக்கும் மனிதரின் குரலுக்கு ஒத்திசையாக இதிலிருந்து வெளிபடும் இசையும் இருக்கும்.

## வாசித்தல்

இது காற்றிசைக் கருவியாக இருந்தாலும் இதில் காற்றை ஊதாமல் முனங்குவதால் இசை வெளிப்படுகிறது. வாசிப்பவர் முனங்குவதால் ஏற்படும் அழுத்தத்தின் ஏற்ற இறக்கங்களுக்கு ஏற்ப இதிலுள்ள சவ்வு (membrane ) அதிர்ந்து இசை உருவாகிறது.

## வடிவம்
கையடக்க வடிவில் இருக்கும் இவை உலோகம் அல்லது நெகிழி மூலம் தயாரிக்கப்படுகின்றன.

## மேற்கோள்கள்

பகுப்பு:இசைக்கருவிகள்
பகுப்பு:காற்றிசைக் கருவிகள்
ராமசாமி துரைபாண்டி

**ராமசாமி துரைபாண்டி** (பிறப்பு: திண்டுக்கல்) ஒரு தமிழ்க் கணிமை வல்லுனர் ஆவார்.  இவர் தமிழ்ப்புலவர் (tamilpulavar.org) வலைச்செயலியின் உருவாக்குனர் ஆவார்.  மேலும் அவர் தமிழ் அருவி சொற்செயலி, தமிழ்ப் பொறி மொழிபெயர்ப்பி, புலவன் பாலம் ஆகிய மென்பொருட்களை உருவாக்குவதற்கு பங்களித்துள்ளார்.  "தமிழ் விற்பனைக்கு அல்ல" என்ற கோசத்துடன் இவர் இயங்கி வருகிறார்.

## விருதுகள்
* 2016 முதலமைச்சர் கணினித் தமிழ் விருது
* 2018 தமிழ்க் கணிமைக்கான சுந்தர ராமசாமி விருது

## மேற்கோள்கள்


பகுப்பு:தமிழ்க் கணிமையாளர்கள்
மராத்திய கூட்டமைப்பு

**மராத்திய கூட்டமைப்பு** (Maratha confederacy), சிவாஜியின் மறைவிற்குப் பின்னர், முகலாயர்களின் தொடர் தாக்குதல்களால் மராத்தியப் பேரரசு சீர்குலைந்தது. 1707ல் முகலாயப் பேரரசர் அவுரங்கசீப்பின் மறைவுக்குப் பின்னர், மராத்தியப் பேரரசை மீண்டும்  நிலை நிறுத்துவதற்காக பேஷ்வாக்களின்  ஆலோசனையின் படி,   சிவாஜியின் பேரன் சத்திரபதி  சாகுஜியின் தலைமையில்,  மராத்தியப் படைத் தலைவர்கள் கொண்ட மராத்தியக் கூட்டமைப்பை பேஷ்வா பாஜிராவ் உருவாக்கினார்.

முன்னர் சத்திரபதி சாகுஜி, தனது பேரரசை வழிநடத்திச் செல்ல தகுதியான பிரதம அமைச்சர் எனும் பேஷ்வா தலைமையில் அமைச்சரவையும், பேஷ்வாவுக்கு அடங்கி நடக்கும் படைத்தலைவர்களையும் நியமித்து, அவர்களுக்கு உரிய அதிகாரங்களை வழங்கியிருந்தார். 

1749ல் சாகுஜியின் மறைவிற்குப் பின்னர் மராத்தியப் பேரரசின் அனைத்து அதிகாரங்களும் பேஷ்வாக்களிடம் வந்தது. மராத்தியப் பேரரசர்கள் பொம்மைகளாக இருந்தனர்.  மராத்தியப் படைத்தலைவர்களான ஓல்கர்கள், கெயிக்வாட்டுகள், சிந்தியாக்கள்  மற்றும் போன்சலேக்கள் போன்ற மராத்திய அரச குலங்கள், வட இந்தியா மற்றும் மத்திய இந்தியா, கிழக்கு இந்தியா மற்றும் மேற்கு இந்தியப் பகுதிகளை கைப்பற்றினர். மராத்தியக் கூட்டமைப்பின் எல்லைகள் மேற்கே பஞ்சாப் முதல் கிழக்கே மேற்கு வங்காளம் வரையும், வடக்கே காஷ்மீர் முதல் தெற்கே ஆற்காடு வரை விரிவு படுத்தினர்.

1761ல் மூன்றாம் பானிபட் போரில், ஆப்கானிய மன்னர் அகமது ஷா துரானியின் படைகளுடன், மராத்திய கூட்டமைப்பு படைகள் மோதின. மராத்திய கூட்டமைப்பு படைகள் போரில் அதிர்ச்சி தோல்வி கண்டது.

பின்னர் 1772ல் மராத்தியக் கூட்டமப்பின் பேஷ்வா முதலாம் மாதவராவின் மறைவிற்குப் பின்னர், மராத்தியக் கூட்டமைப்பு பல பகுதிகளாகப் பிரிக்கப்பட்டு, பேஷ்வாவால் நியமிக்கப்பட்ட மராத்தியப் படைத்தலைவர்களின் வம்சத்தினர் ஆண்டனர். அவர்கள் முறையே: பரோடா பகுதிகளை கெயிக்வாட் மராத்திய வம்சத்தவர்களும், குவாலியர் பகுதிகளை ஹோல்கர் வம்சத்தவர்களும், இந்தூர் பகுதிகளை சிந்தியா வம்ச மராத்தியர்களும் ஆண்டனர். மராத்திய போன்சலே வம்சத்தினர் தமிழ்நாட்டின் தஞ்சாவூர் மராத்திய அரசு, தற்கால மகாராட்டிராவில் உள்ள நாக்பூர் அரசு, சதாரா அரசு  மற்றும் அக்கல்கோட் அரசு போன்ற 28 இராச்சியங்களை  ஆண்டனர். 

இவர்கள் தங்களுக்குள் பிணக்குகள் கொண்டிருந்தாலும், தொடர்ந்து போர்த்துகேய கிழக்கிந்தியக் கம்பனி மற்றும் கிழக்கிந்தியக் கம்பெனி ஆட்சியாளர்களுக்கு எதிராக 1775 முதல் 1818 முடிய  போரிட்டனர்.  

1802ல் ஓல்கர் வம்சத்தவர்கள் ஆண்ட குவாலியர் அரசை போரில் கிழக்கிந்திய கம்பெனி ஆட்சியாளர்கள் கைப்பற்றினர். பேஷ்வா *இரண்டாம் பாஜிராவ்*   ஆங்கிலேக் கிழக்கிந்திய கம்பெனியின் பாதுக்காப்பைக் கோரினார். எனவே 1818ல் மராத்தியக் கூட்டமைப்பு சிதைவுற்றது. 

பிரித்தானிய இந்தியாவில்  மராத்திய கூட்டமைப்பில் இருந்த மன்னர்கள், ஆங்கிலேயர்களுக்கு ஆண்டு தோறும் கப்பம் செலுத்திக் கொண்டு தங்கள் அரசை, இராணுவப் படை இல்லாத சுதேச சமஸ்தான மன்னர்களாக ஆண்டனர். பின்னர் இந்திய விடுதலைக்குப் பின்னர், 1948ல் மராத்திய சுதேச சமஸ்தானங்கள், இந்திய அரசுடன்  இணைந்தது.

## மராத்திய கூட்டமைப்பில் இருந்த அரச குலங்களும், இராச்சியங்களும்

## மேற்கோள்கள்


## வெளி இணைப்புகள்
* The Maratha Confederacy

பகுப்பு:மராட்டியப் பேரரசு
பகுப்பு:இந்திய அரச மரபுகள்
பகுப்பு:மகாராட்டிர வரலாறு
சம்பாஜி

**சத்திரபதி சம்பாஜி** (Sambhaji) (1657 – 1689), மராத்தியப் பேரரசர் சிவாஜி – சாயிபாய் இணையரின் மூத்த மகன் ஆவார்.
9 ஆண்டுகள் மராத்தியப் பேரரசை ஆண்ட இவரை தில்லி முகலாயர்கள் சிறை பிடித்து, சித்திரவதை செய்து கொன்றனர். இவருக்குப் பின்னர் மராத்தியப் பேரரசராக இவரது ஒன்று விட்ட தம்பி இராஜாராமும், பின் சம்பாஜியின் மகன் சாகுஜியும் அரியணை ஏறினர்.

## இளமை
புனே அருகில் உள்ள புரந்தர் கோட்டையில் பிறந்த சம்பாஜியின் இரண்டாவது வயதில்  தாய் சாயிபாய் இறந்ததால், தந்தை வழி பாட்டியான ஜிஜாபாயின் பராமரிப்பில் வளர்ந்தார். 11 சூன் 1665ல் சிவாஜிக்கும் – முகலாயர்களுக்கும் ஏற்பட்ட புரந்தர் உடன்படிக்கையின் படி, ஆம்பர் நாட்டு மன்னர் ஜெய்சிங்கின் ஆக்ரா அரண்மனையில், ஒன்பது வயது சம்பாஜி பிணையாகத் தங்க வைக்கப்பட்டார்.

12 மே 1666ல் சிவாஜியும், சம்பாஜியும் தாங்களாகவே முன் வந்து ஆக்ராவில் உள்ள அவுரங்கசீப்பின் அரசவைக்குச் சென்றனர். அவுரங்கசீப் இருவரையும் 22 சூலை 1666ல் ஆக்ரா சிறையில் அடைத்தார்.

## அரியணை ஏறுதல்
ஏப்ரல், 1680 முதல் வாரத்தில் பேரரசர் சிவாஜி இறந்த போது, சம்பாஜி முகலாயர்களின் சிறையில் இருந்ததால், சிவாஜியின் இரண்டாவது மனைவிக்குப் பிறந்த சத்திரபதி இராஜாராம் 21 ஏப்ரல் 1680ல் மராத்தியப் பேரரசராக பேஷ்வாக்களால் அறிவிக்கப்பட்டார்..
இதனை அறிந்த சம்பாஜி, தில்லி  முகலாயர்களின் சிறையிலிருந்து தப்பி, 20 சூலை 1680 அன்று ராய்கட் கோட்டையைக் கைப்பற்றினார். பின்னர் இராஜாராமைச் சிறை பிடித்து, தன்னை மராத்தியப் பேரரசராக அறிவித்துக் கொண்டார்.

சம்பாஜி முகலாயர்கள், தக்காண சுல்தான்கள், கிழக்கிந்திய நிறுவனம், போர்த்துகேய கிழக்கிந்தியக் நிறுவனம், மைசூர் அரசுகளுடன் தொடர்ந்து பிணக்குகள் கொண்டிருந்தார்.

## மறைவு
1687ல் தில்லி முகலாயப் படைகளுக்கும், மாராத்தியப் படைகளுக்கும் நடந்த போரில், சம்பாஜி முகலாயர்களால் சிறை பிடிக்கப்பட்டார். பின்னர் பிப்ரவரி 1689ல், சங்கமேஸ்வரர் எனுமிடத்தில் வைத்து, அவுரங்கசீப் படையினரால் சித்திரவதை செய்யப்பட்டு கொல்லப்பட்டார்.

## வாரிசுரிமைப் போர்
சம்பாஜியின் மறைவிற்குப் பின் மீண்டும் மராத்தியப் பேரரசரான இராஜாராம், தனது தலைநகரை செஞ்சிக்கு மாற்றிக் கொண்டார். 1689ல் சம்பாஜி இறந்த போது, அவரது ஏழு வயது மகன் சாகுஜி சிறைபிடிக்கப்பட்டு, 1707ல் அவுரங்கசீப் இறக்கும் வரை, பதினெட்டு ஆண்டுகள் சிறைபட்டிருந்தார். பின்னர், அவுரங்கசீப்பின் மகன், தில்லி பேரரசர் முகமது ஆசாம் ஷாவால் சிறையிலிருந்து விடுபட்ட சாகுஜி, தனது சிற்றன்னையும், இராஜாராமின் விதவை மனைவியுமான தாராபாயுடன் நடந்த சிறு போரில் வென்று, மராத்தியப் பேரரசின் சத்திரபதியாக பட்டம் சூட்டிக் கொண்டார்.

## இதனையும் காண்க
*போன்சலே
*மராத்தியப் பேரரசு
*மராத்திய அரச குலங்கள் மற்றும் அரசுகள் பட்டியல்

## மேற்கோள்கள்

## வெளி இணைப்புகள்
* சத்ரபதி சம்பாஜியின் கீழ் மராத்தாக்கள் (1680 - 1689) 
* www.sambhajimaharaj.com 
*Family Tree of Shivaji Maharaj 
 

பகுப்பு:மராட்டியப் பேரரசு
பகுப்பு:1657 பிறப்புகள்
பகுப்பு:1689 இறப்புகள்
பகுப்பு:இந்தியப் பேரரசர்கள்
பகுப்பு:மகாராட்டிர வரலாறு
ஜெ. அன்பழகன்

**ஜெ. அன்பழகன்** (*J. Anbazhagan*,10 சூன் 1958 - 10 சூன், 2020) என்பவர் ஒரு தமிழக அரசியல்வாதியும், திரைப்படத் தயாரிப்பாளரும் ஆவார். இவர் தமிழ்நாடு மாநிலத்தின் சட்டமன்ற உறுப்பினராகவும் இருந்துள்ளார்.

## அரசியல் வாழ்க்கை
இவரின் தந்தை *பழக்கடை ஜெயராமன்* தி.மு.க. பகுதி செயலாளர் உள்ளிட்ட பல பொறுப்புகளை வகித்தவர். தந்தையைப் பின்பற்றி அன்பழகனும் பகுதி செயலாளராக பொறுப்பேற்று, தென் சென்னை மாவட்ட செயலாளர், சென்னை மேற்கு மாவட்ட செயலாளர் என கட்சியில் உயர்ந்தார்.  
திராவிட முன்னேற்றக் கழகம் (திமுக) கட்சி சார்பாக சென்னை மாவட்டத்தின் பகுதியான தியாகராய நகர் தொகுதியில், 2001 ஆம் ஆண்டு நடந்த சட்டமன்றத் தேர்தலில், போட்டியிட்டு வெற்றி பெற்றார்.

பின்னர் இக்கட்சி சார்பாக சேப்பாக்கம்-திருவல்லிக்கேணி தொகுதியில் 2011 ஆம் ஆண்டு சட்டமன்றத் தேர்தலில் போட்டியிட்டு, வெற்றிபெற்று பதினான்காவது சட்டமன்றத்தின் உறுப்பினர் ஆனார். இதே தொகுதியில் 2016 ஆம் ஆண்டு நடந்த சட்டமன்றத் தேர்தலில், மீண்டும் போட்டியிட்டு வெற்றிபெற்றார்.

## இறப்பு
சூன் 2, 2020 அன்று, காய்ச்சல் காரணமாக குரோம்பேட்டையில் உள்ள ரேலா மருத்துவமனையில் அனுமதிக்கப்பட்டார், பரிசோதனை செய்ததில், இவருக்கு கொரோனாவைரசு தொற்று இருப்பது உறுதி செய்யப்பட்டது. தீவிர மூச்சுத் திணறல் மற்றும் கல்லீரல் பாதிப்பால் அவதிப்பட்டு வந்த அவருக்கு 80 சதவீத பிராண வாயு, செயற்கை சுவாச (வென்டிலேட்டா்) கருவியின் உதவியுடன் வழங்கப்பட்டு வந்தது. சூன் 10, 2020 அன்று மேலும் உடல்நிலை மோசமடைந்ததை தொடர்ந்து, சிகிச்சை பலனின்றி காலை 8.00 மணியளவில், இவரது பிறந்தநாள் அன்றே காலமானார். சட்டமன்ற உறுப்பினர் ஒருவர் கொரோனா தொற்றுக்கு உயிரிழந்தது இதுவே முதல் முறையாகும்.

## திரைப்படத் தயாரிப்புகள்
; தயாரிப்பாளராக
* *[[அமீரின் ஆதிபகவன் (திரைப்படம்)]]* (2013)

; விநியோகஸ்தராக
* *[[யாருடா மகேஷ்]]* (2013)

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:2020 இறப்புகள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:சென்னை மாவட்ட மக்கள்
அ. செல்லக்குமார்

**அ. செல்லகுமார்** (Dr. *A. Chellakumar*) என்பவர் ஓர் இந்திய அரசியல்வாதியும், தமிழ்நாட்டு சட்டமன்ற அண்ணாநகர், தியாகராய நகர் ஆகிய தொகுதிகளின் சட்டமன்ற உறுப்பினராக இருந்தவராவார்.

## தொழில்
செல்லகுமார் சென்னை அண்ணாநகரைச் சேர்ந்தவராவார். மருத்துவம் படித்த இவர் மருத்துவராகவும் தனியார் நிறுவனங்களில் முகவராகவும் தொழில் செய்துவருகிறார்.

## அரசியில் வரலாறு
ஏ. செல்லகுமார் காங்கிரசு கட்சியில் மாநில காங்கிரசு தலைவர், மாநில இளைஞர் காங்கிரசு தலைவர், கோவா மாநில காங்கிரசு பொறுப்பாளரார் போன்ற பதவிகளை வகித்துள்ளார். தற்போது அகில இந்திய காங்கிரசு கமிட்டி பொதுச் செயலாளராக உள்ளார். முதன்முதலில்  இவர் 1991 தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சி சார்பாக அண்ணாநகர் தொகுதியில் போட்டியிட்டு வெற்றிபெற்றார்.

1996இல் இந்திய தேசிய காங்கிரசு கட்சி அனைத்திந்திய அண்ணா திராவிட முன்னேற்றக் கழகம் (அதிமுக)  கட்சியுடன் கூட்டணி சேர்ந்தபோது தமிழ்நாட்டில் காங்கிரசு கட்சி பிளவுற்றது. அதிருப்தியாளர்கள் ஜி. கே. மூப்பனாரின் தலைமையில் கட்சியை விட்டு விலகி  தமிழ் மாநில காங்கிரசு கட்சியை உருவாக்கினர். அப்போது காங்கிரசில் இருந்து வெளியேறிய செல்லகுமார் 1996 தேர்தலில் தமிழ் மாநில காங்கிரசு கட்சி சார்பாக தியாகராய நகர் தொகுதியில்,  போட்டியிட்டு வெற்றிபெற்றார். பிறகு 2001 தமிழ்நாடு சட்டமன்றத் தேர்தலில், வில்லிவாக்கம் தொகுதியில் போட்டியிட்டு இரண்டாமிடம் பெற்று தோல்வியடைந்தார். மீண்டும் 2011 தேர்தலில் தியாகராய நகர் தொகுதியில், இந்திய தேசிய காங்கிரசு சார்பாக, போட்டியிட்டு இரண்டாமிடம் பெற்று தோல்வியடைந்தார்..

2013 ஆம் ஆண்டு இரண்டு கட்சிகளும் இணைந்த பின்னர், தமிழ்நாடு அகில இந்திய காங்கிரசு கமிட்டியின் மூன்று செயலாளர்களில் ஒருவராக நியமிக்கப்பட்டார்.
2014 பொதுத் தேர்தலில், கிருஷ்ணகிரி மக்களவைத் தொகுதியில் போட்டியிட்டு, நான்காமிடம் பெற்று தோல்வியடைந்தார்.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், மீண்டும் கிருஷ்ணகிரி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சென்னை அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பி. பார்த்தசாரதி

**பி. பார்த்தசாரதி** ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் தேசிய முற்போக்கு திராவிட கழகம் கட்சி சார்பாக சென்னை மாவட்டத்தின் பகுதியான விருகம்பாக்கம் தொகுதியில் 2011 தேர்தலில் போட்டியிட்டு வெற்றி பெற்று தமிழ்நாட்டின் 14வது சட்டமன்றத்தின் உறுப்பினர் ஆனார்.

விஜயகாந்தின் வீட்டின் அருகில் பத்திரிக்கையாளர் ஒருவரைக் தாக்கிய காரணத்தினால் 17 பேருடன் ஒருவராக 2015 டிசம்பர் 31ஆம் நாள் பி. பார்த்தசாரதி கைது செய்யப்பட்டார்.

2016 சட்டமன்றத் தேர்தலில் இத்தொகுதி விருகை வி. என். ரவி என்பவரால் கைப்பற்றப்பட்டது.

## உசாத்துணைகள்

பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தேசிய முற்போக்கு திராவிடக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1965 பிறப்புகள்
எல்முட் கோல்

**எல்முட் யோசப் மைக்கேல் கோல்** (*Helmut Josef Michael Kohl*, 3 ஏப்ரல் 1930&nbsp;– 16 சூன் 2017) செருமானிய அரசியல்வாதியாவார். இவர் 1982 முதல் 1998 வரை மேற்கு செருமனியின் அரசுத்தலைவராகவும், பின்னர்  1990 முதல் 1998 வரை ஒன்றுபட்ட செருமனியின் அரசுத்தலைவராகவும் பதவியில் இருந்தவர். 1972 முதல் 1998 வரை கிறித்தவ சனநாயக ஒன்றியக் கட்சியின் தலைவராகப் பணியாற்றியவர். 1969 முதல் 1976 வரை மேற்கு செருமனியின் ரைன்லாந்து-பலத்தினேட் மாநில முதலமைச்சராகப் பதவியில் இருந்தார்.

ஒட்டோ ஃபொன் பிஸ்மார்க்கிற்குப் பின்னர் அதிக காலம் (16 ஆண்டுகள்) அரசுத்தலைவராகப் பதவி வகித்தவர் கோல் ஆவார். பனிப்போரின் இறுதிக்கட்ட காலத்தில் பதவியில் இருந்த கோல் செருமானிய மீளிணைவிற்குப் பெரும்பங்காற்றியிருந்தார். பிரான்சிய அரசுத்தலைவர் பிரான்சுவா மித்தரானுடன் இணைந்து ஐரோப்பிய ஒன்றியத்தையும் யூரோ நாணயத்தையும் உருவாக்க உதவிய மாஸ்ட்ரிக்ட் ஒப்பந்தத்தில் கையெழுத்திட்ட தலைவர்களில் இவரும் ஒருவர்.

## மேற்கோள்கள்

பகுப்பு:1930 பிறப்புகள்
பகுப்பு:2017 இறப்புகள்
பகுப்பு:செருமானிய அரசுத்தலைவர்கள்
பகுப்பு:ஜவகர்லால் நேரு விருது பெற்றவர்கள்
தஞ்சாவூர் உஜ்ஜயினி மாகாளியம்மன் கோயில்

**தஞ்சாவூர் உஜ்ஜயினி மாகாளியம்மன் கோயில்** தஞ்சாவூரில் உள்ள அம்மன் கோயில்களில் ஒன்றாகும். 

## இருப்பிடம்
இக்கோயில் தஞ்சாவூர் நகரில் கீழவாசல் பகுதியில், வெள்ளை விநாயகர் கோயிலிலிருந்து சிறிது தூரத்தில்  அமைந்துள்ளது.    

## அமைப்பு
மூலவர் சன்னதிக்கு எதிரில் சூலம், பலி பீடம், கொடி மரம், சிங்கம் ஆகியவை காணப்படுகின்றன.   திருச்சுற்றில் ஏனாதிநாய நாயனார், சிவதுர்க்கை, கல்யாண கணபதி, அய்யப்பன், அனுமன் ஆகியோர் உள்ளனர். வேப்ப மரத்தின் அருகே நாக சிற்பங்கள் உள்ளன. அடுத்து நவக்கிரகங்கள் காணப்படுகின்றன. மூலவர் சன்னதிக்கு முன்பாக வலப்புறம் செல்வ விநாயகரும், இடப்புறம் வள்ளி தெய்வானையுடன் சுப்பிரமணியரும் உள்ளனர்.  இக்கோயில் நுழைவாயில், முன் மண்டபம், திருச்சுற்று, கருவறை, மூலவர் விமானம் ஆகியவற்றைக் கொண்டு அமைந்துள்ளது. 29 ஆகஸ்டு1988 திங்கட்கிழமை அன்று இக்கோயிலுக்கான கால்கோள் விழா வாளமர் கோட்டை காத்தையா சுவாமிகளால் நடத்தப்பட்டதற்கான கல்வெட்டு உள்ளது.

## மூலவர்
இக்கோயிலின் மூலவராக உஜ்ஜயினி மாகாளியம்மன் அமர்ந்த கோலத்தில், கிழக்கு பார்த்த நிலையில் உள்ளார். 

## வரலாறு
வெளியூரில் இருந்து ஒரு குடும்பத்தார் வணிகம் செய்வதற்காக தஞ்சாவூர் வந்தபோது அவர்களுடன் 10 வயது மதிக்கத்தக்க சிறுமியும், அவளது அண்ணனும் உடன் வந்தனர். தற்போது கோவில் அமைந்திருக்கும் இடத்தின் அருகே ஒரு குடிசையில் அந்த குடும்பத்தார் தங்கி இருந்தனர். அனைவரும் வெளியில் சென்றபோது, சிறுமி மட்டும் வீட்டில் இருந்தாள். சிறிது நேரத்திற்குப்பிறகு அனைவரும் வீடு திரும்பியபோது வீட்டின் கதவு உள்பக்கமாக தாழிடப்பட்டதைக் கண்டனர். வெளியில் இருந்து அழைத்தும் கதவு திறக்கப்படாமல் இருக்கவே, கதவை உடைத்தபோது உள்ளே சிறுமி ஒரு சிலையாக காட்சியளிப்பதைக் கண்டனர். பின்பு கோயில் கட்டி வழிபடத் தொடங்கினர். 

## குடமுழுக்கு
1989 மற்றும் 2008இல் இக்கோயிலில் குடமுழுக்குகள் நடைபெற்றுள்ளன.  10 பிப்ரவரி 2023இல் மூன்றாவது குடமுழுக்கு நடைபெற்றது.  

## குறிப்புகள்
 

## மேற்கோள்கள்

## வெளி இணைப்புகள்
* சிறுமி அம்மன் சிலையாக மாறிக் காட்சியளித்த திருத்தலம்!, தினமணி, 6 சூன் 2018
* தஞ்சை உஜ்ஜையினி மாகாளிஅம்மன் கோவில் குடமுழுக்கு விழாவையொட்டி 2 ஆயிரம் பெண்களுடன் புனிதநீர் ஊர்வலம், தினத்தந்தி, 7 பிப்ரவரி 2023
* தஞ்சை உஜ்ஜையினி மாகாளி அம்மன் கோயிலில் சிறப்பாக நடைபெற்ற யாகசாலை பூஜைகள், நியூஸ்18, 9 பிப்ரவரி 2023

பகுப்பு:சாக்தம்
பகுப்பு:தஞ்சாவூர் மாவட்டத்திலுள்ள அம்மன் கோயில்கள்
து. புருஷோத்தமன்

**து. புருஷோத்தமன்** (*D. Purushothaman*)(பிறப்பு 15 சூலை 1934) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர்  திராவிட முன்னேற்றக் கழகம் கட்சி சார்பாக, சைதாப்பேட்டை தொகுதியில், 1977 தமிழ்நாடு சட்டமன்றத் தேர்தலிலும் மற்றும் 1980 தமிழ்நாடு சட்டமன்றத் தேர்தலிலும் போட்டியிட்டு வெற்றிபெற்றார்.

## உசாத்துணைகள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:1934 பிறப்புகள்
கே. சைதை கிட்டு

**சைதை கா. கிட்டு** (*K. Saidai Kittu*, இறப்பு: ஆகத்து 4, 2011) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சி சார்பாக சைதாப்பேட்டை சட்டமன்றத் தொகுதியில் 1996 தேர்தலில் போட்டியிட்டு வெற்றிபெற்றார்.

இத்தொகுதியில் மீண்டும் இவர் 2011 தேர்தலில்  போட்டியிட முன்மொழியப்பட்டது  ஆனால் இத்தேர்தலில் இதே கட்சியைச் சேர்ந்த வி. பெருமாள் என்பவர் இறுதியாகப் போட்டியிட்டு வெற்றிபெற்றார்.

## இறப்பு
இவர் ஆகத்து 04, 2011 அன்று மரணமடைந்தார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:2011 இறப்புகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1952 பிறப்புகள்
பகுப்பு:சிவகங்கை மாவட்ட மக்கள்
நெட்டப்பாக்கம்

**நெட்டப்பாக்கம்** என்பது புதுச்சேரி ஒன்றியப் பிரதேசத்ததைச் சேர்ந்த ஓர் ஊராகும். இது புதுச்சேரியின் மேற்குப் பகுதியில் உள்ளது.

## வரலாறு
பிரெஞ்சுக்காரர்கள் இந்தியாவை விட்டு வெளியேறிய பிறகு, புதுச்சேரி இந்தியாவோடு இணைந்ததில், நெட்டப்பாக்கம் இன்றியமையாத பங்கு வகித்தது.

## மக்கள் தொகை
நெட்டப்பாக்கத்தில் மக்கள் தொகை 25,5003 (2001 கணக்குப்படி) .
இதில் 50 விழுக்காடு ஆண்கள், மற்றும்  50 விழுக்காடு பெண்கள். கல்வி பயின்றோர் 81.9 விழுக்காடு. இதில், ஆண்கள் 88.89 விழுக்காடு, பெண்கள் 74.13 விழுக்காடு.  நெட்டப்பாக்கத்தில், 10 விழுக்காட்டினர்  6 வயதுக்கும் கீழ்ப்பட்டவர்கள். 

## புவியியல்
நெட்டப்பாக்கம் புதுச்சேரி நகரத்தில் இருந்து 25 கி.மீ. தொலைவில் உள்ளது. இது  **புதுச்சேரி-மடுக்கரை** நெடும் பாதை வழியாகப்  புதுச்சேரி நகரத்துடன்   இணைக்கப்பட்டுள்ளது. 

## மேற்கோள்கள்


பகுப்பு:புதுச்சேரி மாவட்டத்திலுள்ள ஊர்களும் நகரங்களும்
சா. கணேசன் (அரசியல்வாதி)

**சா. கணேசன்** (*S. A. Ganesan* பிறப்பு: 21 செப்டம்பர் 1930 - 12 ஏப்ரல் 2018) இவர் ஓர் இந்திய அரசியல்வாதி ஆவார். இவர் 1970 முதல் 1971 வரை சென்னை மாநகராட்சியின் நகரத்தந்தையாக சேவை செய்தார்.  இவர் திராவிட முன்னேற்றக் கழகம் (திமுக) கட்சியைச் சேர்ந்தவர்.
## வாழ்க்கை
சா. கணேசன் துவக்கத்தில் பக்கிங்ஹாம் கர்னாட்டிக் ஆலையின் (பி அண்ட் சி ஆலை) பாரிமுனை அங்காடியில் விற்பனையாளராக பணியாற்றினார். அப்போது தி. நகர் வட்டாரத்தில் இருந்து 1959, 1964, 1968 ஆகிய ஆண்டுகளில் 3 முறை மாநகராட்சி மன்ற உறுப்பினராகத் தேர்வானார். அதன்பின் 1970 முதல் 1971 வரை சென்னை மேயராக இருந்தார். 1989 தமிழக சட்டமன்றத் தேர்தலில், தியாகராய நகர் சட்டமன்றத் தொகுதியில் இருந்து, சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1931 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:சென்னை நகரத்தந்தைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:2018 இறப்புகள்
பகுப்பு:1930 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்